cyanic-selkie/wikianc huggingface dataset:
கிராட்டனின் மிலோ
மிலோ இறந்த நாள் சரியாக தெரியவில்லை. தொன்மக் கதையின்படி, காட்டில் வீழ்ந்துகிடந்த ஒரு பெரிய மரத்தின் அடிப்பகுதியில் சிறுபிளவில் கையை விட்டுப் பெரிதாகப் பிளந்திட முயற்சித்தபோது எதிர்பாராத விதமாக பிளவின் இடையிலே மாட்டிக் கொண்ட மிலோவால் வெளிவர முடியவில்லை. அப்போது அங்கு வந்த ஓநாய்களின் கூட்டம்  (பிற்கால பதிப்புகளில் பெரும்பாலும் இது சிங்கமாக மாற்றிக்கூறப்பட்டது) மிலோவை தின்றுவிட்டன. இந்த கதையை பியர் புஜெட், எட்டியென்-மாரிஸ் பால்கனெட் மற்றும் பலர் கலைப் படைப்புகளில் சித்தரித்துள்ளனர். இந்த கதையின் இலக்கிய குறிப்புகள் ரபேலீஸின் கர்கன்டுவா மற்றும் பாண்டாக்ரூல், ஷேக்ஸ்பியரின் ட்ரொயிலஸ் மற்றும் கிரெசிடா மற்றும் அலெக்சாண்டர் டூமாசின் தி மேன் இன் தி அயர்ன் மாஸ்க் போன்ற படைப்புகளில் காணப்படுகின்றன.
தடகள வாழ்க்கை
மிலோ ஆறு முறை ஒலிம்பிக் போட்டிகளில் வெற்றிபெற்றுள்ளார். இவர் மாணவர்களுக்கான மற்போரில் வென்றார் (அநேகமாக கி.மு 540 இல் ), அதன்பிறகு 536 மற்றும் கி.மு 520 க்கு இடையில் ஐந்து ஆடவர் மல்யுத்த போட்டிகளில் வெற்றியாளரானார். டெல்பியில் நடந்த பைத்தியன் விளையாட்டுப் போட்டிகளில் தனது சக நகரின் வீரர்களுடன் ஏழு கிரீடங்களையும, இஸ்த்மியன் விளையாட்டுகளில் பத்து முறையும், நேமியன் விளையாட்டுகளில் ஒன்பது முறையும் கிரீடங்களையும் வென்றார். மிலோ ஆடவருக்கான மல்யுத்தப்போட்டியில் ஐந்து ஒலிம்பிக் பந்தயங்களில் தொடர்ந்து வெற்றி பெற்றிருக்கிறு "கிராண்ட் ஸ்லாம்" என்ற பட்டத்தை பெற்றார். அதாவது மிக நீண்டகாலமாக வெற்றியாளராக அதிகப்படியான போட்டிகளில் வென்ற மிலோவின் விளையாட்டு வாழ்க்கை 24 ஆண்டுகள் நீடித்திருக்க வேண்டும்.
தனது எதிரிகளை அச்சுறுத்துவதற்காக, மிலோ தனது எதிரியின் முன்னிலையில்  காளை மாட்டின் பச்சை இறைச்சியை உட்கொள்வார். மேலும் ஆற்றல் மற்றும் உயிர்ச்சக்திக்காக காளையின் இரத்தத்தையும் குடிப்பார்.
கி.மு 516 இல் நடந்த ஒலிம்பிக் போட்டியின்போது ஏழாவது முறையாக வெற்றிபெற முயன்றபோது மிலோ டிமாஸ்தியஸ் என்ற ஒரு வீரனிடம் தோற்றுப்போனார்.
மிலோவின் சொந்த ஊரானது சிறந்த விளையாட்டு வீரர்களை உருவாக்குவதில் புகழ் பெற்றது. எடுத்துக்காட்டாக கி.மு. 576ஆம் ஆண்டு கிரேக்கத்தில் நடந்த ஒலிம்பிக் பந்தயத்திற்கு, கிராட்டனிலிருந்து 6 வீரர்கள் சென்றனர். அவர்கள் 6 பேரும் ஓட்டப் பந்தயத்தில் முதலாவது வந்த ஏழு பேர்களில் இடம் பெற்று இருந்தனர் என்பது வரலாறு. மிலோவின் வெற்றிகளுக்குப் பிறகு, கிராட்டன் நகரானது புகழ்பெற்ற வேறு எந்த விளையாட்டு வீரர்களையும் உருவாக்கவில்லை.
தனிப்பட்ட வாழ்க்கை
பௌசானியசின் கூற்றுப்படி இவர் டியோடிமஸின் மகனாவார். பண்டைய உரையாசிரியர்கள் மிலோவிற்கும் தத்துவஞானி பித்தகோரசுக்கும் இடையிலான தொடர்பைக் குறிப்பிடுகின்றனர். அவர் பல ஆண்டுகளாக கிரோட்டனில் அல்லது அதற்கு அருகில் வாழ்ந்தார். உரையாசிரியர்கள் தத்துவஞானியை தடகள பயிற்சியாளரான சமோஸின் பித்தகோரசுடன் சேர்த்து குழப்பிக்கொண்டிருக்கலாம், ஆனால் பயிற்சியாளரும் தத்துவஞானியும் ஒரே நபராகவும் இருந்திருக்கலாம்.
ஒரு விருந்து மண்டபத்தில் ஒரு தூண் இடிந்து விழுந்தபோது மிலோ பித்தகோரஸின் உயிரைக் காப்பாற்றியதாகவும், பித்தகோரஸ் பாதுகாப்பாக நகரும் வரை இவர் கூரையை தாங்கி இருந்தாகவும் கூறப்பட்டது. இவர் பித்தகோரியன் அல்லது பித்தகோரஸின் மகளான மைகாவை மணந்திருக்கலாம் எனப்படுகிறது.
வெளி இணைப்புகள்
பகுப்பு:பண்டைய ஒலிம்பிக் போட்டியாளர்கள் பகுப்பு:பண்டைய கிரேக்க நபர்கள்
வெலகல அள்ளி சூத்திர கரகம் கோயில்
வெலகல அள்ளி சூத்திர கரகம் கோயில் தமிழ்நாட்டில் தர்மபுரி மாவட்டம், வெலகல அள்ளி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாறன்
உதய மாறன்
மற்றவர்கள்
பகுப்பு:பாண்டியர் பெயர் முறைமை
2011 தமிழ்நாடு சட்டமன்றத் தேர்தல் முடிவுகள் (கிருஷ்ணகிரி மாவட்டம்)
கிருஷ்ணகிரி மாவட்டத்தில் ஊத்தங்கரை (தனி), பர்கூர், கிருஷ்ணகிரி, வேப்பனஹள்ளி, ஓசூர், தளி எனும் ஆறு சட்டமன்றத் தொகுதிகள் இடம் பெற்றுள்ளன. இந்த சட்டமன்றத் தொகுதிகளுக்கு 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தல் முடிவுகள் இங்கு தரப்பட்டுள்ளன.
நியோடிமியம் நைட்ரேட்டு
நியோடிமியம் நைட்ரேட்டு (Neodymium nitrate) என்பது Nd(NO3)3.என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உயர்த்தப்பட்ட வெப்பநிலையில் இச்சேர்மம் நியோடைமியம்(III) ஆக்சைடு நைட்ரைட்டாக (NdONO3) சிதைவடைகிறது.
புற இணைப்புகள்
பகுப்பு:நியோடிமியம் சேர்மங்கள் பகுப்பு:நைட்ரேட்டுகள்
போராளி (திரைப்படம்)
போராளி என்பது இயக்குனர் சமுத்திரக்கனி எழுதி இயக்கிய ஒரு இந்திய தமிழ் திரைப்படம் ஆகும். இதில் அவரது நண்பராகிய இயக்குனர் சசிக்குமார் முக்கிய கதாப்பாத்திரத்தில் நடித்தார். மேலும் முக்கிய கதாபாத்திரங்களில் தெலுங்கு நடிகர் அல்லாரி நரேஷ் மற்றும் சுவாதி ரெட்டி, வசுந்தரா மற்றும் கஞ்சா கருப்பு ஆகியோர் நடித்த இப்படம் டிசம்பர் 1, 2011 அன்று வெளிவந்தது. இசையமைப்பாளர் சுந்தர் சி. பாபு இப்படத்திற்கு இசை அமைத்தார்.
கதை
மனநலம் குன்றியவர்களை சமூகம் ஒதுக்காமல் எவ்வாறு உதவி செய்ய வேண்டும் என்பதை கதைக்களமாக இத்திரைப்படம் கொண்டுள்ளது,...
மேற்கோள்கள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சமுத்திரக்கனி இயக்கிய திரைப்படங்கள் பகுப்பு:சூரி நடித்த திரைப்படங்கள் பகுப்பு:சசிகுமார் நடித்த திரைப்படங்கள்
சின்னதகரப்பட்டி
அமைவிடம்
இவ்வூர் கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது.
தொழில்
இங்குள்ள மக்களின் முக்கியத் தொழில் விவசாயம் ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
காற்பந்து உலகக்கோப்பைக்கான வெற்றிக் கிண்ணம்
thumb|காற்பந்து உலகக்கோப்பைக்கான வெற்றிக் கிண்ணம் காற்பந்து உலகக் கோப்பைக்கான வெற்றிக் கிண்ணமானது பன்னாட்டுக் காற்பந்தாட்டக் கழகங்களின் கூட்டமைப்பினரிடையே நடைபெறும் உலகளவிலான காற்பந்தாட்டப் போட்டியில் வெற்றியடையும் அணிக்கு வழங்கப்படும் ஒரு தங்கத்தினாலான வெற்றிக் கிண்ணமாகும். 1930 இல் உலகக்கோப்பை காற்பந்து போட்டிகள் ஆரம்பித்த காலம்தொட்டு 1970 ஆம் ஆண்டுவரை வழங்கப்பட்டு வந்த வெற்றிக் கிண்ணம் ஜூல்ஸ் ரிமெட் கோப்பை (Jules Rimet Trophy) என அழைக்கப்பட்டது. 1970ம் ஆண்டில் பிரேசில் மூன்றாவது முறையாக உலகக் கோப்பையை வென்ற பிறகு அந்தக் கோப்பை பிரேசிலிடம் நிரந்தரமாக தங்கி விட்டது. 1983-ஆம் ஆண்டில் திருடுபோன இக்கோப்பை மீண்டும் கண்டுபிடிக்கப்படவில்லை.
1974ம் ஆண்டின் உலகக் கோப்பைக்காக 53 வடிவங்கள் பரிசீலிக்கப்பட்டு இறுதியாக இத்தாலிய கலைஞரான 'சில்வியோ கஸ்சானிகா' வடிவமைத்த பன்னாட்டுக் காற்பந்தாட்டக் கழகங்களின் கூட்டமைப்பின், காற்பந்து உலகக்கோப்பைக்கான வெற்றிக் கிண்ணம் (FIFA World Cup Trophy) தேர்ந்தெடுக்கப்பட்டது. இதில் 2038ம் ஆண்டு வரை நடைபெறும் உலகக் கால்பந்து கோப்பை வெற்றியாளர்களின் பெயர்களை பொறித்து வைக்க இயலும்.
இக்கோப்பையை பன்னாட்டு கால்பந்து குழுமம் (FIFA) தன்னிடமே வைத்துக் கொள்ளும். வெற்றியடைந்த அணி இதே போன்ற தங்க முலாம் பூசப்பட்ட பிரதியை (replica) எடுத்துச் செல்லும். தற்போது இக்கோப்பையை தக்கவைத்துக் கொண்டிருப்பவர்கள், 2014 உலகக்கோப்பை கால்பந்துப் போட்டியை வென்ற செருமானிய அணியினர் ஆவர்.
ஜூல்ஸ் ரிமெட் கோப்பை
இந்த உலகக் கோப்பையானது 1929இல் வடிவமைக்கப்பட்டது. கிரேக்கப் புராணத்தில் குறிப்பிடப்படும் வெற்றி தேவதையான நைக், சிறகுகளை விரித்தபடி, தன் இரு கைகளைத் தூக்கியிருப்பதுபோல, வெள்ளியால் செய்யப்பட்டு தங்க முலாம் பூசப்பட்ட சிலையே இக்கோப்பையாகும். இதனைத் தாங்கும் பீடமானது விலை மதிப்புமிக்க நிலப் படிகக் கற் பாறையால் செதுக்கப்பட்டிருந்தது. 1930-லிருந்து 1970-வரை காற்பந்து உலகக்கோப்பை இறுதிப் போட்டியை வெல்லும் அணிக்கு ஜூல்ஸ் ரிமெட் கோப்பை வழங்கப்பட்டது. ஆரம்ப காலங்களில், இக்கோப்பை எளிமையாக உலகக்கோப்பை (அ) கோபா டு முன்டே என்றே வழங்கப்பட்டது. 1946-ஆம் ஆண்டில், முதன்முதலில் இத்தகைய போட்டியை நடத்தத் திட்டமிட்டு ஆரம்பித்துவைத்த ஃபிஃபா தலைவரான ஜூல்ஸ் ரிமெட் என்பவரின் பெயரில் கோப்பையை வழங்குவதென முடிவெடுக்கப்பட்டது.
1970-இல் பிரேசில் அணி மூன்றாம் முறையாக உலகக்கோப்பையை வென்றபிறகு, ஜூல்ஸ் ரிமெட் கோப்பை அவ்வணியிடமே நிரந்தரமாகக் கொடுக்கப்பட்டது. பின்னர் ஜூல்ஸ் ரிமெட் கோப்பை திருடப்பட்டு திரும்பக் கிடைக்காமல் போனது.
உலகக்கோப்பைக்கான வெற்றிக் கிண்ணம்
1974 உலகக்கோப்பை கால்பந்துப் போட்டியை முன்னிட்டு, காற்பந்து உலகக்கோப்பைக்கான வெற்றிக் கிண்ணம் என்றழைக்கப்பட்ட கோப்பை வடிவமைக்கப்பட்டது. ஏழு நாடுகளிலிருந்து தேர்ந்தெடுக்கப்பட்ட ஃபிஃபா நிபுணர்கள் உலகக்கோப்பைக்கான 53 மாதிரிகளை சோதனை செய்து, இறுதியில் இத்தாலிய வடிவமைப்பாளரான சில்வியோ கஸ்சானிகாவின் மாதிரியைத் தேர்ந்தெடுத்தனர். 36.5 செ.மீ. உயரம் கொண்ட இக்கோப்பை 5 கி.கி. எடை கொண்ட 18 காரட் (75%) தங்கத்தால் செய்யப்பட்டது; இரண்டடுக்காலான மாலக்சைட் அடிப்பாகத்தையும் சேர்த்து மொத்தம் 6.175 கி.கி. எடை கொண்டது. இக்கோப்பையின் அடித்தட்டில், உலகக்கோப்பைப் போட்டியை வென்ற அணியின் பெயரும் வென்ற ஆண்டும் பொறிக்கப்பட்டிருக்கும்.
வெற்றியாளர்கள்
ஜூல்ஸ் ரிமெட் கோப்பை
உலகக்கோப்பைக்கான வெற்றிக் கிண்ணம்
மேற்கோள்கள்
பகுப்பு:உலகக்கோப்பை காற்பந்து
கிராட்டனின் பயிலஸ்
கிராட்டனின் பயிலஸ்   ) என்பவர் பண்டைய கிரேக்க விளையாட்டு வீரர் மற்றும் தெற்கு இத்தாலியின் கிராட்டனில் இருந்த ஒரு கடற்படைத் தளபதி ஆவார். இவர் பாரசீகர்களுக்கு எதிராக நடந்த சலாமிஸ் போரில் தனது கப்பலுடன் சென்று போரிட்டார்.
வாழ்க்கை
பைத்தியன் விளையாட்டுகளில் பயிலோஸ் மூன்று வெற்றிகளை ஈட்டினார், அவற்றில் இரண்டு பென்டத்லான் போட்டியாகும்.
கிமு 480 ஆம் ஆண்டில், பயிலஸ் ஒரு கப்பலைத் தயார்படுத்தி சலாமிஸ் போரில் ஈடுபடுத்தினார். இத்தாலிய கடற்கரைப் பகுதியின் ஓரே பிரதிநிதியான இவரது வீரச்செயலை  எரோடோட்டசு பாராட்டியுள்ளார்.
கலாச்சாரம் மற்றும் கௌரவங்கள்
அரிஸ்டாஃபனீஸ் தனது நாடகங்களில் பழங்காலத்திய விரைவான செயலாற்றலுக்கு ஒரு எடுத்துக்காட்டாக பயிலசை பயன்படுத்தப்படுத்தியுள்ளார்.
பேரரசர் அலெக்சாந்தர் கெமெலா போரில் கைபற்றபட்ட செல்வத்தின் ஒரு பகுதியை பயிலசை கௌரவப்படுத்தும் செயலுக்காக கிரட்டனுக்கு அனுப்பினார்.
ஏதென்ஸின் அக்ரோபோலிஸில் உள்ள பயிலசின் சிலையின் அடிப்பகுதியில் உள்ள ஒரு கல்வெட்டு பின்வருமாறு கூறுகிறது: "பயிலஸ் அனைவராலும் போற்றப்பட்டார். டெல்பியில் நடந்த விளையாட்டுகளில் இவர் மூன்று முறை வெற்றி பெற்றார், மேலும் அகாமனிர்கள் அனுப்பிய கப்பல்களைக் கைப்பற்றினார். "
குறிப்புகள்
பகுப்பு:பண்டைய கிரேக்க நபர்கள் பகுப்பு:கிரேக்க பாரசீகப் போர்களின் நபர்கள்
கே. கே. அபித் ஹுசைன் தங்கல்
அபித் ஹுசைன் தங்கல் (Abid Hussain Thangal) என்பவர் ஓர் இந்திய அரசியல்வாதி. இவர் கேரள சட்டப் பேரவையின் கோட்டக்கல் தொகுதியின் உறுப்பினராக 2016ஆம் ஆண்டு முதல் இருந்து வருகிறார். 2021 ஆம் ஆண்டிற்கான கேரள சட்டமன்றத் தேர்தலில் கோட்டக்கல் தொகுதியில் போட்டியிட்டு வெற்றி பெற்றார். இவர் இந்திய தேசிய காங்கிரசுக் கட்சியின் என். ஏ. முகமது குட்டியினை விட 16,588 ஓட்டுகள் அதிகம் பெற்று வெற்றி பெற்றார்.
ஆற்றல் (சமூகம்)
ஆற்றல் பயன்பாடு, சூழலைக் கட்டுப்படுத்தவும் அதற்கு இசைவாக வாழ்வதற்கும் உதவுகிறது. இதனால் அது, மனித சமுதாயத்தின் வளர்ச்சிக்கு அடிப்படையாக அமைந்துள்ளது. செயற்திறன் கொண்ட எந்தச் சமுதாயத்திலும் ஆற்றல் பயன்பாட்டு மேலாண்மை தவிர்க்கமுடியாததாக உள்ளது. தொழில்மய நாடுகளில், வேளாண்மை, போக்குவரத்து, கழிவகற்றல், தகவல் தொழில்நுட்பம், தொலைத்தொடர்பு போன்ற சமூக வளர்ச்சிக்கு அடிப்படையான விடயங்களின் தேவைக்காக ஆற்றல் வளங்களின் மேம்பாடு அவசியமாகின்றது. தொழிற் புரட்சிக்குப் பின்னர் ஏற்பட்ட கூடிய அளவிலான ஆற்றல் பயன்பாடு பல கடுமையான பிரச்சினைகளையும் கொண்டுவந்துள்ளது. இவற்றுள் சூழல் வெப்பமாதல் போன்றவை உலகைக் கடுமையான தீவாய்ப்பு நிலைக்குள் தள்ளியுள்ளன.
பகுப்பு:ஆற்றல் பகுப்பு:சமூகவியல்
Economia del sector energètic Energetika Energy (society) Energía (tecnología) Énergie (secteur économique) Energetika Energetyka Energetică Energy (society) Energetika Energetika Енергетика Energisystem
குலாம் ரசூல் கல்வான்
குலாம் ரசூல் கல்வான் (Ghulam Rassul Galwan) இந்தியாவின் கிழக்கு லடாக் பிரதேசத்தில் 1878-இல் பிறந்த மலையேற்ற வீரர் ஆவார். இவர் காரகோரம், கே 2 மற்றும் பாமிர் மலைகளில் பயணிக்க ஐரோப்பிய ஆய்வாளர்களுக்கும், பிரித்தானிய இராணுவ அதிகாரிகளுக்கும், மலையேற்ற வீரர்களுக்கும் உதவிய சுற்றுலா வழிகாட்டியாவர்.
1887 ஆம் ஆண்டில், உலகின் இரண்டாவது மிக உயரமான கே 2 கொடுமுடியின் உயரத்தை அளப்பதற்கு ஆங்கிலேயப் புவியியலாளரான மேஜர் ஹென்றி காட்வின் ஆஸ்டினுடன் குலாம் ரசூல் கால்வான் மலையேற்றப் பயணத்திற்கு வழிகாட்டியாக செயல்பட்டார்.
1892 ஆம் ஆண்டில், டன்மோர் சார்லஸ் முர்ரே எனும் ஆங்கிலேய இராணுவ அதிகாரியுடன் ருசியாவுக்கு எதிராக பாமிர் மலைப்பகுதிகளில் மேற்கொண்ட உளவுப் பணிக்காக அவருடன், குலாம் ரசூல் கல்வான் பயணம் செய்தார்.
1890 மற்றும் 1896 ஆம் ஆண்டுகளில், குலாம் ரசூல் கல்வான் ஆங்கிலேய-திபெத்திய ஒப்பந்தத்தை உருவாக்கிய சர் பிரான்சிஸ் யங்ஹஸ்பெண்டுடன் இமயமலை பகுதிகளில் நீண்ட பயணம் செய்தார், இது பிரித்தானிய இந்தியா அரசாங்கத்திற்கும் நடு ஆசியா, திபெத், சீனா மற்றும் நேபாளம் ஆகிய பகுதிகளுக்கும் நீண்டகால வர்த்தக உறவுகளை மேம்படச் செய்தது. 1913 இல், அவர் இத்தாலிய விலங்கியல் நிபுணர் பிலிப்போ டி பிலிப்பியுடன் மலையேறறத்திற்கு சென்றார். குலாம் ரசூல் கால்வான் 1925-இல் தமது 47-வது அகவையில் மறைந்தார்.
மரபுரிமைப் பேறுகள்
பிரித்தானிய இந்தியாவின் ஆட்சியாளர்கள் குலாம் ரசூல் கல்வானின் நினைவைப் போற்றும் வகையில், கிழக்கு லடாக்-திபெத் இடையே உள்ள ஒரு பள்ளத்தாக்கிற்கும், ஒரு ஆற்றுக்கும் கல்வான் பள்ளத்தாக்கு மற்றும் கல்வான் ஆறு பெயரிட்டனர்.
வெளி இணைப்புகள்
* பகுப்பு:இந்தியர்கள் பகுப்பு:லே மாவட்டம் * பகுப்பு:1878 பிறப்புகள் பகுப்பு:1925 இறப்புகள் பகுப்பு:மலையேறியோர்
புதிர் (திரைப்படம்)
புதிர் இயக்குனர் சித்தலிங்கையா இயக்கிய தமிழ்த் திரைப்படம். இதில் முரளி, சந்தியா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 04-சூலை-1986.
கோர்னு உலங்கு வானூர்தி
கோர்னு உலங்கு (Cornu helicopter) என்பது 1907 இல் பிரான்சில் உருவாக்கப்பட்ட சோதனை உலங்கு வானூர்தியும், முதலாவது பறப்பு சுழற்சி இயக்க இறக்கைகள் கொண்ட வானூர்தியும் ஆகும். மிதி வண்டி உருவாக்குனர் போல் கோர்னுவினால் உருவாக்கப்பட்ட இது திறந்த சட்ட கட்டமைப்பினை வளைந்த உருக்கு குழாய்களைக் கொண்டு, பொறியையும் விமானியையும் மத்தியிலும், முடிவில் சுழலியையும் கொண்டது.
உசாத்துணை
பகுப்பு:சோதனை உலங்கு வானூர்தி‎
கஸ்டவ் கிளிம்ட்
கஸ்டவ் கிளிம்ட் (Gustav Klimt, சூலை 14, 1862 – பெப்ரவரி 6, 1918) தான் வரைந்த ஓவியங்களால் அளவுக்கதிகமான புகழையும், விமர்சனங்களையும் அடுத்தடுத்து பெற்றவர் கிளிம்ட். ஆரம்பகால கட்டத்தில் கிளிம்ட் வரைந்த நேச்சுரல் ஆர்ட் பாணி ஓவியங்களை வரவேற்ற கலை விமர்சகர்கள், புதிய பாணி ஒன்றை அவர் உருவாக்கிய போது அதை ஆபாசம் என்று கடுமையாக எதிர்த்தனர். ஆனால் அத்தகைய ஒவியங்களால்தான் கிளிம்ட் உலகின் உன்னத ஓவியர்களில் ஒருவராக இன்றும் கொண்டாடப்படுகிறார்.
ஆஸ்திரியாவின் தலைநகர் வியன்னாவில் 1862ம் ஆண்டு ஜூலை 14ம் தேதி கிளிம்ட் பிறந்தார். அப்பா நகை வியாபாரி என்பதால் குடும்பம் வளமையுடன் இருந்தது. கிளிம்ட்டுடன் பிறந்தவர்கள் 6 பேர். இவர்தான் மூத்தவர். 7 பேரும் ஒவ்வொரு துறையில் சிறந்தவர்களாக விளங்கினர். ஒருவர் அப்பா வழியில் நகை வியாபாரத்தில் கொடிகட்டிப் பறந்தார். கிளிம்ட்டும், மற்றொரு சகோதரர் எர்ன்ஸ்டும் ஓவியத்துறையில் தடம் பதித்தனர்.
இளமைக் காலத்தில் இருவரும் வியன்னாவில் அப்போது புதிதாகக் கட்டப்பட்டிருந்த ஒவியக் கல்லூரியில் சேர்ந்தனர். அங்கு பேராசிரியர் பெர்டிணன்ட் லாப்பெர்கரிடம் இருந்து ஓவியக்கலையின் அனைத்து நுட்பங்களையும் கற்றுத் தேர்ந்தனர். ஓய்வு நேரங்களில் புகைப்படங்களை ஓவியங்களாக பிரதி எடுக்கும் வேலையில் ஈடுபட்டு கணிசமாக சம்பாதிக்கவும் தொடங்கினர். அப்போது ஓவியப் பள்ளியில் உடன் பயிலும் மாணவர் பிரான்ஸ் மாட்ச்-ன் தோழமையும் கிடைத்தது. இந்த மூவர் கூட்டணி மீது பேராசிரியர் பெர்டிணென்டிற்கு நல்லபிப்ராயம் இருந்தது. பல மாளிகைகளின் அலங்கார வடிவமைப்பு வேலைகளுக்கு மூவரையும் பெர்டிணென்ட் சிபாரிசு செய்தார் thumb|left|Avenue in Schloss Kammer Park, 1912. Belvedere, Vienna
அப்படித்தான் ஆஸ்திரிய மன்னர் பிரான்ஸ் ஜோசப்பின் திருமண வெள்ளி விழா நடைபெறவிருந்த மாளிகைக்கு அலங்காரம் செய்யும் பொறுப்பு கிளிம்ட்டிற்கு வந்தது. அப்போது அவருக்கு வயது 17தான்.
1883ல் மூவரும் ஓவியப் பள்ளியில் இருந்து விலகி, தங்களுக்கென ஓவிய அரங்கினை ஏற்படுத்திக் கொண்டனர். உடனே வியன்னாவில் பிரபல மாளிகைகளுக்கு அலங்காரம் செய்யும் பணிகளை ஏற்று சுறுசுறுப்பாக செயல்படத் தொடங்கினர். அலங்காரம் செய்வது என்றால் வெறுமனே அலங்கார விளக்குகளையும், திரைச் சீலைகளையும் அமைப்பது அல்ல. மாளிகையின் சுவர்கள், மேல்தளக் கூரைகள், திரைச் சீலைகள் என அனைத்து இடங்களிலும் அழகிய ஓவியங்களை வரைவது, ஓவியத்திற்கு ஒத்திசைவான வண்ணங்களில் வண்ணப்பூச்சு செய்யச் சொல்வது, மாளிகையில் பயன்படுத்த மேசை, அலமாரி, பீங்கான் டம்ளர்கள், நாற்காலி ஆகியவற்றை கலைநயத்துடன் வடிவமைத்துத் தருவது உள்ளிட்ட பணிகளும் அதில் அடங்கும். thumb|left|[[Danaë (Klimt painting)|Danaë by Gustav Klimt, painted 1907. Private Collection, Vienna]]
இவர்களது வேலைகளுக்கான அங்கீகாரம் உடனடியாக இவர்களைத் தேடி வந்தது. 1886ல் வியன்னாவில் புதிதாகக் கட்டப்பட்ட ‘பர்க்தியேட்டர்’ மாளிகையின் கூரை மற்றும் படிக்கட்டுகளின் பக்கவாட்டுப் பகுதிகளில் ஓவியம் வரையும் மதிப்பு வாய்ந்த பணி கிடைத்தது. அதில் மூவரும் தங்கள் திறமையைக் காட்ட, அதைவிட மதிப்பு வாய்ந்த ஒரு பணி தானாகவே இவர்களை வந்து சேர்ந்தது. அது வியன்னாவின் ‘குன்ஸ்திஸ்டாரிஸ்க்ஸ்’ மியூசியத்தின் படிக்கட்டுகளை அலங்கரிக்கும் பணியாகும். ஆஸ்திரியாவின் உன்னத அருங்காட்சியகம் எனப் போற்றப்பட்ட அந்த அரங்கிற்கு அலங்காரம் செய்ய கிடைத்த வாய்ப்பை மூவரும் கிடைத்தற்கரிய பேறாகவே கருதினர்.
ஆஸ்திரியாவின் மூத்த ஓவியர் ஹான்ஸ் மார்ட்டிடம் தான் முதலில் இந்தப் பணி தரப்பட்டது. ஆனால் அவர் தனது முழுமையாக முடிக்கும் முன்னர் எதிர்பாராத விதமாக மரணமடைந்தார். அவர் விட்ட இடத்திலிருந்து பணியைத் தொடரும் வாய்ப்பு கிளிம்ட் கூட்டணிக்கு கிடைத்தது. thumb|left|The Friends, 1916-17.
மாகர்ட்டின் ஒவியங்களை முன்மாதிரியாக நினைத்துக் கொண்டிருப்பவர்களுக்கு அவரது ஓவியங்களை முழுமையடையச் செய்யும் வாய்ப்பு. மூவரும் அந்தப் பரவசத்தில் நெகிழ்ந்து போனார்கள். மாளிகையைத் தாங்கி நிற்கும் தூண்களுக்கு இடைப்பட்ட வெற்றிடத்தை தனித் தனி ஓவியங்களால் நிரப்பும் வேலை கிளிம்ட்டிற்குத் தரப்பட்டது. பண்டைய கிரேக்க காலத்திலிருந்து சமகாலம் வரையிலான மனித வரலாற்றை தனித்தனி ஓவியங்களாக வரைவது என கிளிம்ட் தீர்மானித்துக் கொண்டார். அதற்கான தகவல்களை நூலகம் நூலகமாக தேடியலைந்தார். புத்தகங்களிலும், அருங்காட்சியகங்களிலும் முழுமையாக தன்னைப் புதைத்துக் கொண்டார். இதன் விளைவுவாக குன்ஸ்திஸ்டரிஸ்க்ஸ் மாளிகையில் பல்வேறு வகை சிறப்பான ஓவியங்கள் உருவெடுத்தன. ஒவ்வொரு ஓவியமும் ஒவ்வொரு பாணியில் அமைந்து பார்வையாளர்களின் ஏகோபித்த பாரட்டை கிளிம்ட்டிற்குப் பெற்றுத் தந்தன.
thumb|left|Mäda Primavesi. 1912. Oil on canvas. 150 × 110 cm. [[Metropolitan Museum of Art, New York.]] கிளிம்ட் தன்னுடைய 35 வயதில் ஹான்ஸ் மாகர்ட்டின் இடத்தை நிரப்ப வல்ல ஓவியர் என்ற பெயரைப் பெற்றார். வியன்னா கலை இலக்கியத்தின் முக்கிய தூணாகக் கருதப்பட்டார். அக்காலகட்டத்தில் வியன்னாவின் முற்போக்குக் கலைஞர்களுடனும், சிந்தனையாளர்களுடனும் கிளிம்ட்டிற்கு தொடர்பு ஏற்பட்டது. மேலும் ஐரோப்பிய ஓவியர்கள் வியன்னாவில் நடத்திய ஓவிய கண்காட்சிகள் இவரது பார்வையை விசாலப்படுத்தின.
இயல்பிலேயே கலைஞனுக்குரிய சுதந்திரத்துடன் உலாவி வந்த கிளிம்ட்டால் இதற்குப் பின் பழமைவாதம் பேசும் கலைஞர்களுடன் ஒத்துப் போக முடியவில்லை. 1897ல் தன்னைப் போல் முற்போக்கு எண்ணம் கொண்ட ஓவியர்களுடன் ‘வியன்னா ஓவியக்கலைஞர்கள் சங்கத்தி’லிருந்து விலகி, முற்போக்கு ஓவியர்கள் சங்கத்தை உருவாக்குவதில் முக்கிய பங்கு வகித்தார்.
thumb|upright|Mulher sentada, (1916) 100px|thumb|left|Judith and the Head of Holofernes, 1901. Belvedere, Vienna
பகுப்பு:ஆஸ்திரிய ஓவியர்கள் பகுப்பு:1862 பிறப்புகள் பகுப்பு:1918 இறப்புகள்
யங் இந்தியா
யங்இந்தியா (ஆங்கிலம்-Young India) என்பது, இந்தியாவில் இருந்து வெளியான, ஆங்கில வார இதழ் / வார ஏடு ஆகும். இதனை காந்தி, 1919 ஆண்டு முதல் 1932 ஆம் ஆண்டு வரை வெளியிட்டார்.
காந்தி தனது அறப் போராட்டம் குறித்தக் கொள்கைகளை, இவ்வேட்டில் விளக்கிக் கட்டுரைகளை எழுதினார். அதன்வழியே இந்தியாவுக்கு விடுதலைக் கிடைக்கப் பாடுபட்டார்.
இதழாசிரியப் பணி
சத்தியாகிரக ஆதரவாளரான, "பாம்பே கிரானிக்கிள்(Bombay Chronicle) பத்திரிகையின் ஆசிரியர் ஹார்னிமேன் நாடுகடத்தப்பட்ட போது, அப்பத்திரிகை சார்பில் வெளியான "யங்இந்தியா பத்திரிகைக்கும் காந்தி ஆசிரியரானார். நவஜீவன் (குஜராத்தி), ஹரிஜன் (ஆங்கிலம்), அரிஜன் சேவக் (இந்தி) மற்றும் அரிஜன் பந்து (குஜராத்தி) ஆகிய இதழ்களின் ஆசிரியர் பொறுப்புகளையும் ஏற்றுக் கொண்டார்.
எழுத்தாக்கம்
கிராமப்புறங்களில் காணப்படும் தீண்டாமையையும், ஏழ்மையையும் ஒழிக்க, காந்தி அவ்விதழ்களைக் கருவியாகப் பயன்படுத்திக் கொண்டார். தன்னுடையக் கோட்பாடுகளின் அடிப்படையிலேயே, தனது இதழ்களை நடத்துவதாக அவர் தெரிவித்தார். காந்தியின் எழுத்துக்கள் அவதூறாகவும் வெறுப்பை உமிழ்வதாகவும் இருக்கின்றன என்றும் கூறினார்கள்.
என்னுடைய எழுத்துக்கள் எப்போதும் விஷம் கக்கியதில்லை. என்னுடைய எழுத்துக்களில் கோபம் இல்லை. சமய நெறிகளுக்கு மாறாக நடப்பதில்லை. ஆட்சியாளர்களுக்கு பகைமை சூடுவதன் மூலம் வெற்றி அடையலாம் என்று நம்பவில்லை. இந்த உலகில் அன்பு நிலைத்திருப்பதால், எந்த தனி மனிதரின் மீதும் வெறுப்பு இல்லைஎன காந்தி கூறினார். மேலும், இந்துக்களோ, இசுலாமியர்களோ, குசராத்திகளோ தமிழர்களோ அல்லது வங்கத்தினரோ அவர்களுக்கு இடையில் உள்ள வேறுபாடுகள் களையப்பட வேண்டும் என்றார்.
கட்டுப்பாடு
ஆட்சியாளர்களுக்கு எதிராக எழுதினாலும், அதற்காக அப்பத்திரிகை ஆசிரியர் மன்னிப்புக் கேட்க வேண்டியது இல்லை. அவ்வாறு மன்னிப்புக் கேட்பதைவிட பத்திரிகையை மூடிவிடுவது சிறந்தது என்ற கருத்தைக் கொண்டிருந்தார். பத்திரிகை சட்டம் (1910), தொடர்பாக கேட்டபோது,
பத்திரிகைகள்தான் பொதுமக்களின் கருத்தை வெளிப்படுத்தும் கருவி என்றார். அரசு அதை உணர்ந்து கொள்வது முக்கியம் என்றார்.
அச்சு இயந்திரங்கள் மீது கட்டுப்பாடுகள் விதிக்கப்பட்ட போது, கையால் எழுதிக்கூட, இதழ்களை வெளியிட்டுக் கொள்ள முடியும் என்றார். ஒரே நேரத்தில் 50 பேருக்கு ஒரு செய்தியை எழுதச் சொல்லி, அவர்கள் அதை கைநகெலடுத்து எடுத்து, பல மடங்காக்கி, மற்றவருக்கு அளித்துப் பரவச் செய்யும் முறையை தெளிவாக விளக்கினார்.
புற இணைப்புகள்
பகுப்பு:இந்திய ஆங்கிலப் பத்திரிகைகள் பகுப்பு:காந்தியம் பகுப்பு:இந்திய ஆங்கில இதழ்கள்
பயாஸ்
இடது|thumb|332x332px|பயாஸின் பூட்டிங்க் செயல்முறை (BIOS booting process) பயாஸ் (BIOS) என்பது Basic Input/ Output System என்ற ஆங்கில  சொற்றொடரின்  சுருக்கம்  ஆகும். இது வன்பொருளுக்கும் (Hardware ) இயங்குதளத்துக்கும் (Operating System ) இடையே செயல்படும்  ஒரு மென்பொருள் (Software ) ஆகும். இது முதன்முதலில் IBM PC கணினிகளில் பயன்படுத்தப்பட்டது .தற்பொழுது  X86 கணினிகளில் பயன்படுத்தப்பட்டு  வருகிறது.
ஒரு கணினிக்கு மின்சாரம் அளித்தவுடன்  மைய  செயலகம் முதன்  முதலில் பயாஸின்  கட்டளைகளேயே செயல்படுத்துகிறது .இதன்  முக்கிய  பணிகள்,
1. கணினியில் உள்ள வன்பொருட்களை சோதித்தல் மற்றும் அவற்றை உயிர்ப்பித்தல்.உதாரணமாக நினைவகம், விசைப்பலகை,வரைவியல் முடுக்கி (Graphics Card).
2. இயங்குதளத்திற்கு தேவையான கணிணியை பற்றிய  விவரங்களை பட்டியலிட்டு, நினைவகத்தில்  வைத்தல்.
3.வன்தட்டு நிலை நினைவகம் (Hard Disk Drive )அல்லது USB,அல்லது கணினி வலையமைப்பு(Computer_network) இருந்து இயங்கு தளத்தை நினைவகத்தில் ஏற்றுதல்.
மேலே கூறிய செயல் 3 முடிந்தவுடன் கணினி இயங்குதளத்தின் கட்டுபாட்டில் போய்விடும்.
பயாஸ் கணினியின் முக்கிய வன்பொருட்களில் பழுது இருப்பதை கண்டுபிடித்தால் அதை சிறு எச்சரிக்கை ஒலி மூலம் பயனருக்கு தெரிவிக்கின்றன.
பயாஸ் இயங்குதளத்திற்கு தேவையான,வன்பொருட்களை பற்றிய தகவல்களை,ஒரு கட்டமைக்கப்பட்ட, நெறிப்படுத்தப்பட்ட வழியில் தருகின்றது. இதனால் கணினி தயாரிப்பாளர்கள், தங்கள் கணினிக்கான பயாஸ்-ஐ மட்டும் கணினியின் அமைப்புக்கு ஏற்றவாறு வடிவமைத்தால் போதுமானது.இயங்கு தளங்களை  மாற்றி அமைக்க தேவை இல்லை.
ஆனால் இப்போதைய பயாஸ்,ஒரு குறிப்பிட்ட விசையை அழுத்தினால்(BIOS setup key) உதாரணமக F1 அல்லது DEL விசை, பயனர் கணினியின் சில அமைப்புகளை மாற்றி அமைக்கும் திரைப்பக்கதை காட்டும். அங்கு பயனர் அவருக்கு தேவைக்கு தகுந்தவாறு அமைப்புகளை மாற்றிக்கொள்ளலாம். ஒரு கணினியின் பயாஸ் திரை படத்தில் இணைக்கப்பட்டுள்ளது.
3)இயங்குதளத்திற்கு கணினியில் நிறுவப்பட்டு இருக்கும் நினைவகத்தின் அளவை சொல்லுதல்.
4)இயங்குதளத்திற்கு கணினியில் உள்ள வன்பொருட்களை திறன் மேலாண்மை செய்ய (Power Management) தேவையான தகவல்களை அளித்தல்(ACPI Tables)
5)கணினியில், முக்கிய வன்பொருட்கள (உதாரணமாக நினைவகம்) தவறாக இயங்கும் போது, இயங்குதளத்திற்கு அதைப்பற்றி அறிவித்தல் (Run-time error handling)
பயனர் தொடர்பு அமைப்பு :
பயாசின் பயனர் தொடர்பு பக்கத்திற்குகணினி துவங்கும் போது விசைப்பலகையில் ஒரு குறிப்பிட்ட விசையை அழுத்தி செல்லலாம். இங்கு பட்டியலிடப்பட்ட விருப்பத் தேர்வுகள் இருக்கும். இதில பயனர் தனக்கு தேவையானவற்றை தேர்ந்தெடுக்கலாம்.
ஒவ்வொரு கணினி தயாரிப்பாளர் மற்றும் பயாஸ் தயாரிப்பாளரை பொருத்து இந்த பட்டியல் மாறுபடும்.
இங்கு பயனர் பொதுவாக செய்யக்கூடிய செயல்கள் சில
1)வன்பொருளை கட்டமைக்க முடியும். எ.கா வன்தட்டு இயக்கத்தை AHCI அல்லது IDE அல்லது RAID முறையில் செயல்பட வைத்தல், குறிப்பிட்ட மையச்செயற்பகுதிகளை மட்டும் இயங்க வைத்தல், இன்னும் பல
2)வன்பொருள் ஒன்றை செயல்படாமல் தடுக்க முடியும்.
3)பயாஸ் பயனர் பக்கத்தை அணுக தேவையான கடவு சொல்லை (BIOS Password) மாற்ற முடியும்.
4)கணினி கடிகாரத்தின் அதிர்வெண்களை கூட்ட குறைக்க முடியும்.
5)எந்தச் சாதனதில் இருந்து இயங்குதளத்தை துவக்குவது என்ற வரிசையை மாற்ற முடியும்.(Changing Boot device order)
ஒருங்கிணைந்த நீடித்த தளநிரல்: (Unified Extensible Firmware Interface)
இன்டெல் மற்றும் பல நிறுவனங்கள் இணைந்து ஒருங்கிணைந்த நீடித்த தளநிரலை வரையறுத்தனர். இது முன்னர் இயங்கி வந்த வரையறுக்கபடாத (non-standard) பயாசுக்கு மாற்றாக வந்துள்ளது.
புறச்சுட்டிகள்
பகுப்பு:கணினிகள் பகுப்பு:விக்கிப்படுத்தப்பட வேண்டிய கட்டுரைகள்
அரசு மருத்துவக் கல்லூரி, தருமபுரி
அரசு மருத்துவக் கல்லூரி, தருமபுரி (Government Dharmapuri Medical College) என்பது தமிழ்நாட்டின் தருமபுரி மாவட்டத்தில் செயல்படும் அரசு மருத்துவக் கல்லூரி ஆகும்.
தருமபுரி அரசு மருத்துவக் கல்லூரி தமிழ்நாட்டின் சிறந்த 15 மருத்துவக் கல்லூரிகளில் ஒன்றாகும்.
வரலாறு
தருமபுரி மருத்துவக் கல்லூரியானது 2008ஆம் ஆண்டு இந்தியாவின் தமிழ்நாடு மாநிலத்தில் தர்மபுரி நகராட்சி எல்லையில் நேதாஜி புறவழிச்சாலையில் அமைத்திட பணிகள் துவங்கியது. இம்மருத்துவக் கல்லூரிக்கு அன்றைய துணை முதல்வர் மு. க. ஸ்டாலின் 2010 சனவர் 19ஆம் நாளன்று அடிக்கல் நாட்டினார். இக்கல்லூரி ஆண்டுக்கு 100 மாணவர்கள் இளநிலை மருத்துவப் படிப்பிற்குச் சேர்த்துக்கொள்ளப்படுகின்றனர். இதில் 85 மாநில ஒதுக்கீட்டு இடங்களாகவும் 15 அகில இந்திய ஒதுக்கீட்டு இடங்களாகவும் உள்ளன. இக்கல்லூரி இந்திய மருத்துவ கழக அங்கீகாரம் 2013ஆம் ஆண்டு வழங்கியது. இந்தக்கல்லூரியுடன் இணைந்த மருத்துவமனையில் முதலமைச்சரின் விரிவான மருத்துவக் காப்பீட்டுத் திட்டத்தின் கீழ் சுமார் 3000 அறுவை சிகிச்சைகளைச் செய்துள்ளனர்.
மருத்துவ சேவைகள்
இக்கல்லூரி மருத்துவமனையில் நோயாளிகள் புற மற்றும் அக நோயாளிகளாக மருத்துவச் சேவையினைப் பெறுகின்றனர். ஆய்வகம் மற்றும் இரத்த வங்கி சேவைகளுடன் கூடிய அறுவைச் சிகிச்சை மையமும் இங்கு உள்ளது.
இந்த மருத்துவக் கல்லூரி மருத்துவமனையில் செயல்படும் சிறப்பு மருத்துவ பிரிவுகள் மற்றும் சேவைகள்:
வெளி இணைப்புகள்
பகுப்பு:தமிழ்நாட்டு மருத்துவக் கல்லூரிகள் பகுப்பு:தருமபுரி மாவட்ட பல்கலைக்கழகங்களும் கல்லூரிகளும்
ஐயூர் மூலங்கிழார்
பாடல் தரும் செய்தி
அரசன் வேங்கை மார்பன் என்பவன் கானப்பேரெயில் என்னும் ஊரைத் தலைநகராகக் கொண்டு ஆண்டுவந்தான். அந்தக் கோட்டை கடல்போன்ற அகழியைக் கொண்டிருந்தது. அதன் மதில் வானத்தைத் தோய்வது போல் இருந்தது. கோட்டைமதிலில் பதுங்கியிருந்து அம்பு எய்யும் ஞாயில் வானத்தில் மீன்கள் பூத்திருப்பது போல் காணப்பட்டது. கோட்டையைச் சுற்றி இருந்த காவற்காட்டில் மரங்கள் வெயிலே நுழையமுடியாதபடி அடர்ந்திருந்தன. இப்படிப்பட்ட கானப் பேரெயிலை உக்கிரப் பெருவழுதி தனதாக்கிக்கொண்டான்.
(கொல்லன் உலையில் இரும்பைப் பழுக்கக் காய்ச்சி அதில் வளையா எஃகுதன்மை ஏற்றுவதற்காகத் தண்ணீரில் இடுவான்.) அப்போது அந்த இரும்பு தண்ணீரை உறிஞ்சிக்கொள்ளும். அந்தத் தண்ணீரை மீட்கமுடியாது. அதுபோலக் கானப்பேரெயில் என்னும் தண்ணீரை உக்கிரப் பெருவழுதி என்னும் பழுக்கக் காய்ச்சிய இரும்பு உறிஞ்சித் தனதாக்கிக்கொண்டது என்கிறார், புலவர்.
இந்த வழுதியை இழந்தவர் தம் புகழோடு கெட்டொழிய இவனுடைய வெல் புகழோடு பூக்கவேண்டும் என்று புலவர் இவனை வாழ்த்திப் பாடலை முடிக்கிறார்.
இவரது பாடலில் உள்ள நயமான தொடர்கள்
நிலவரை இறந்த குண்டுகண் அகழி = நிலத்துக்கு வரம்பு இல்லாதபடி ஆழமான இடம் கடல். அது போன்ற அகழி
தும்பைப் புலவர் = தும்பைப்பூச் சூடிய புலவர், போர்வீரர்களை இவர் புலவர் என்கிறார்.
வெளி இணைப்புகள்
பகுப்பு:சங்கப் புலவர்கள்
செங்காணம் ஊராட்சி
செங்காணம் ஊராட்சி (Senganam Gram Panchayat), தமிழ்நாட்டின் புதுக்கோட்டை மாவட்டத்தில் உள்ள ஆவுடையார் கோயில் வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1742 ஆகும். இவர்களில் பெண்கள் 903 பேரும் ஆண்கள் 839 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
புளியமங்கலம் ஊராட்சி
புளியமங்கலம் ஊராட்சி (Puliyamangalam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள அரக்கோணம் வட்டாரத்தில் அமைந்துள்ளது. இந்த ஊராட்சி, அரக்கோணம் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2442 ஆகும். இவர்களில் பெண்கள் 1234 பேரும் ஆண்கள் 1208 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உயிரியல் திரிதடையம்
உயிரியல் திரிதடையம் (ஆங்கிலம்:Biological transistor) என்பது டி.என்.ஏ. (ஆ.க.அ - ஆக்சிசனற்றயிரைபோ கரு அமிலம்) மற்றும் ஆர்.என்.ஏ (இ.க.அ - இரைபோ கரு அமிலம்) போன்றவற்றை உள்ளடக்கிய ஒரு திரிதடையம் போன்றதொரு கருவியாகும். 2013 இல் இதனைக் கட்டுபிடித்த பிறகு, உயிரியல் கணினிகளை தயாரிப்பதற்கான இறுதி பாகமாக இதனைக் கருதப்படுகிறது.
பின்புலம்
ஒரு தற்கால கணினிகளுக்கு மூன்று வெவ்வேறு வல்லமைகள் தேவையாகிறது: அது தகவல்களை சேமித்தல், கணினி பாகங்களுக்கு இடையே தகவலை பரிமாற்றிக்கொள்ளல் மற்றும் ஒரு எளிய தருக்க அமைப்பைக் கொண்டிருத்தல். மார்சு 2013 இல், அறிவியலாளர்கள் புரதங்கள், ஆ.க.அ (டி.என்.ஏ.) போன்றவற்றை உள்ளடக்கிய உயிரியல் பாகங்களைப் பயன்படுத்தித் தரவுகளை சேமிப்பதையும், பரிமாற்றிக்கொள்வதையும் நிகழ்த்திக் காட்டியுள்ளனர். அவர்கள் எளிய இரு முனைய தருக்கப் படலைகளையே நிகழ்த்திக் காட்டினர், ஆனால் பல்லடுக்கு உள்ளீடுகள் கொண்டவை தேவையது தோல் தடிப்பு சிக்கல்களினால் நடைமுறையாக்கயிலாதது ஆகும்.
மேற்கோள்கள்
பகுப்பு:உயிரியல் பகுப்பு:கருவிகள்
திருப்புகலூர் அக்கினிபுரீசுவரர் கோயில்
அக்கினிபுரீசுவரர் கோயில் திருஞானசம்பந்தரால் தேவாரப் பாடல் பெற்ற தலங்களில்  காவிரி தென்கரைத் தலங்களில் 75ஆவது சிவத்தலமாகும். இத்தலத்தின் தலவிருட்சமாக புன்னை மரமும், தீர்த்தமாக அக்னி தீர்த்தம் மற்றும் பாண தீர்த்தம் ஆகியவை உள்ளன.
அமைவிடம்
இத்தலம் நாகப்பட்டினம் மாவட்டம் நாகப்பட்டினம் வட்டத்தில் அமைந்துள்ளது.
இறைவன், இறைவி
இக்கோயிலில் உள்ள இறைவன் அக்னிபுரீஸ்வரர்,இறைவி கருந்தார் குழலி.
அமைப்பு
கோயிலின் முன்பே குளம் உள்ளது. ராஜ கோபுரத்தை அடுத்து, உள் கோபுரம், நந்தி, பலிபீடம் ஆகியவை உள்ளன. மூலவர் சன்னதியின் வலது புறத்தில் திருநாவுக்கரசர் சன்னதி உள்ளது. கோஷ்டத்தில் அகத்தியர், நடராஜர், கணபதி, அண்ணாமலை, பிரம்மா, துர்க்கை ஆகியோர் உள்ளனர். திருச்சுற்றில் வாதாபி கணபதி, திருநாவுக்கரசர், காசிவிசுவநாதர், சோமநாயகர் சன்னதிகள் உள்ளன. திரிமுகாசுரன், காலசம்காரமூர்த்தி ஆகியோரும் உள்ளனர். அருகில் தலவரலாறு கல்வெட்டாக உள்ளது. வெளியே இடதுபுறத்தில் சூளிகாம்பாள் (கருந்தார்குழலி) சன்னதி உள்ளது. கோயில் வளாகத்தின் வெளியில் திருநாவுக்கரசர் மண்டபம் 22 சூன் 1958இல் காமராஜரால் திறந்து வைக்கப்பட்டதற்கான கல்வெட்டோடு உள்ளது. மண்டபத்தின் முன்பாக குளம் காணப்படுகிறது
பிற சிறப்புகள்
திருப்புகலூர் முருக நாயனார் அவதாரத்தலம். இவரது திருமடம், திருஞானசம்பந்தர், திருநாவுக்கரசர், சிறுத்தொண்டர், திருநீலநக்கர் முதலான நாயன்மார்கள் இவருடன் தொண்டர்குழாமாக இருந்து மகிழ்ந்த மடம்.சுந்தர மூர்த்தி நாயனாருக்கு இறைவனார் செங்கல்லைப் பொன் கல்லாக மாற்றிய தலம்.
திருப்புகலூர் வர்த்தமானீஸ்வரம்
மூலவர் அக்னிபுரீஸ்வரர் சன்னதியை ஒட்டி, அதன் இடது புறத்தில் மற்றொரு பாடல் பெற்ற தலமான திருப்புகலூர் வர்த்தமானீஸ்வரம் கோயிலுக்குள் கோயிலாக உள்ளது. மூலவர் அக்னிபுரீஸ்வரர் சன்னதிக்குள் நுழையும் வாயில் வழியாகவே அடுத்துள்ள வர்த்தமானீஸ்வரர் சன்னதிக்குச் செல்லமுடியும். அதற்கு தனியாக வேறு வாயில் காணப்படவில்லை. அதில் வர்த்தமானீஸ்வரர் உள்ளார். அவருக்கு அருகில் பலி பீடம் உள்ளது. எதிரில் முருக நாயனார் சிற்பம் உள்ளது. அருகே சுவரில் ஞானசம்பந்தர் திருப்புகலூர் வர்த்தமானீசுரத்தைப் போற்றிப் பாடிய பதிகம் காணப்படுகிறது.
படத்தொகுப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள் பகுப்பு:நாயன்மார் அவதாரத் தலங்கள் பகுப்பு:நட்சத்திரக் கோயில்கள்
மல்லிகார்ச்சுன ராவ் (நடிகர்)
மல்லிகார்ச்சுன ராவ் பீலா (Mallikarjuna Rao Peela) (1951 - 24 சூன் 2008) தெலுங்குத் திரைப்படவுலகின் பிரபல நகைச்சுவை நடிகராவார். லேடீஸ் டெய்லர் படத்தில் நடித்ததற்காக பட்டாலா சத்தி என்று பிரபலமாக அறியப்பட்டார். தெலுங்கு, தமிழ், மலையாள மொழிகளில் பல திரைப்படங்களில் நடித்துள்ளார். கடந்த 25 ஆண்டுகளில் சுமார் 375 தெலுங்குத் திரைப்படங்களில் நடித்துள்ளார். .
ஆரம்ப கால வாழ்க்கை
இவர் விசாகப்பட்டினம் மாவட்டத்தின் அனகாபள்ளியில் பிறந்தார். இவருக்கு ஒருமனைவியும், இரண்டு மகள்களும், ஒரு மகனும் இருக்கின்றனர்.
தொழில்
மல்லிகார்ச்சுன ராவ் 1973ஆம் ஆண்டில் திரைப்படங்களில் தனது வாழ்க்கையைத் தொடங்கினார். வம்சி இயக்கிய லேடீஸ் டைலர் படத்தில் 'பட்டாலா சத்திகாடு' என்ற பாத்திரத்தில் பிரபலமடைந்தார். லேடீஸ் டைலர், ஹலோ பிரதர், தம்முடு, பத்ரி ஆகிய படங்களில் தனது நகைச்சுவை மூலம் பார்வையாளர்களை மகிழ்வித்தார்.
தெலுங்கு நடிகர், எழுத்தாளர் தனிகில்லா பரணியை தனது குருவாக கருதினார். திரைப்படக் கலைஞர்கள் சங்கத்தின் பொதுச் செயலாளராக இருந்தார். ஐதராபாத்தின் சிறீநகர் குடியிருப்பிலுள்ள வெங்கடேசுவர சுவாமி கோயிலின் தலைவராகவும் பணியாற்றினார். இவர் தெலுங்குத் திரைப்படவுலகில் மூத்த நகைச்சுவை நடிகர்களில் ஒருவர்.
இறப்பு
இவர் குருதிப் புற்றுநோய் காரணமாக 2008 சூன் 24 அன்று ஐதராபாத்தில் இறந்தார்.
நினைவஞ்சலி
இவரது இறந்த நாளில், நடிகர் சிரஞ்சீவி, "மல்லிகார்ச்சுன ராவ் ஒரு தனித்துவமான நடிகர் மட்டுமல்ல, நல்ல மனிதராகவும் இருந்தார். அவர் எப்போதுமே தன்னால் முடிந்தவரை மற்றவர்களுக்கு உதவ முயன்றார்” என்றார். தெலுங்குத் திரைப்பட கலைஞர்கள் சங்கத்தின் (எம்.ஏ.ஏ) பொதுச் செயலாளராக இருந்த இவரிடமிடருந்து பல நடிகர்கள் தங்களுக்கு கிடைத்த உதவியை நினைவு கூர்ந்தனர். இவர், தெலுங்கு தேசம் கட்சியின் கலாச்சாரப் பிரிவின் செயலாளராகவும் இருந்தார். கட்சியின் தலைவர் நா. சந்திரபாபு நாயுடு தொலைபேசியில் ராவின் குடும்ப உறுப்பினர்களுக்கு தனது இரங்கலைத் தெரிவித்தார். பிரபல நகைச்சுவை நடிகரின் மறைவுக்கு அபோதைய முதல்வர் எ. சா. ராஜசேகர் ரெட்டியும் இரங்கல் தெரிவித்துள்ளார்.
வெளி இணைப்புகள்
பகுப்பு:தெலுங்கு நகைச்சுவையாளர்கள் பகுப்பு:தெலுங்குத் திரைப்பட நடிகர்கள் பகுப்பு:2008 இறப்புகள் பகுப்பு:1951 பிறப்புகள்
சிராஹா மாவட்டம்
இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும். சாகர்மாதா மண்டலத்தில் அமைந்த மாவட்டங்களுள் ஒன்றான இம்மாவட்டத்தின் பரப்பளவு 1,188 சதுர கிலோ மீட்டர் ஆகும். 2011-ஆம் ஆண்டின் மக்கள் தொகை கணக்கெடுப்பின் படி இம்மாவட்ட மக்கள் தொகை   6,37,328 ஆகும்.
புவியியல் மற்றும் தட்ப வெப்பம்
சிராஹா மாவட்டம் தராய் சமவெளியில், கடல் மட்டத்திலிருந்து 300 மீட்டருக்கும் கீழிலிருந்து  1,000 மீட்டர் உயரம் வரை  பரவியுள்ளது. எனவே இம்மாவட்டத்தின் தட்ப வெப்பம் கீழ் வெப்ப மண்டலம் மற்றும் மேல் வெப்ப மண்டலம்  பகுதிகள்  என  இரண்டு காலநிலைகளில் காணப்படுகிறது.
கிராம வளர்ச்சி மன்றங்கள்
சிராஹா மாவட்டம் 100 கிராம வளர்ச்சி மன்றங்களையும், ஆறு நகராட்சி மன்றங்களையும் கொண்டுள்ளது.
பந்து விளையாட்டுக்கள்
thumb|பந்து விளையாட்டுக்கள் பந்து விளையாட்டுகள் என்பவை விளையாட்டின் ஒரு பகுதியாக பந்தை கொண்டு விளையாடும் விளையாட்டு ஆகும். இவற்றில் குழுவாக விளையாடும் கால்பந்து ,அடிப்பந்து, கூடைப்பந்து, அமெரிக்க கால்பந்து போன்ற விளையாட்டுகள் அடங்கும். இத்தகைய விளையாட்டுகள் பலவிதமான விதிகளையும் வரலாறுகளையும் கொண்டுள்ளன, மேலும் பெரும்பாலும் தொடர்பற்ற தோற்றம் கொண்டவை. பந்து விளையாட்டுகள் பல வகைகளில் அமைகின்றன:
பகுப்பு:வகைவாரியாக விளையாட்டுக்கள்
யூரேசிய ஒன்றியம்
யூரேசிய ஒன்றியம்  (Eurasian Union) பெலருஸ், கசக்கிசுத்தான், கிர்கிசுதான், உருசியா, தாஜிக்ஸ்தான் ஆகிய நாடுகளையும் பிற சோவியத் ஒன்றியத்திலிருந்து பிரிந்த நாடுகளையும் வாய்க்குமெனில் பின்லாந்து, அங்கேரி,  செக் குடியரசு, பல்கேரியா மற்றும் மொங்கோலியா ஆகிய நாடுகளையும். பொருளாதார மற்றும் அரசியல் வகைகளில் ஒன்றிணைத்து ஒர் பெரிய நாட்டமைப்பாக மாற்றிடும் திட்டமாகும். ஐரோப்பிய ஒன்றியம் உருவாக்கத்தை யொட்டி எழுந்த இத்தகைய கருத்தாக்கத்தை கசக்கிசுத்தான் அரசுத்தலைவர் நூர்சுல்தான் நசர்பயேவ் மாஸ்கோ பல்கலைக்கழகத்தில் நிகழ்த்திய உரையொன்றில்   1994ஆம் ஆண்டிலேயே குறிப்பிட்டிருந்தபோதும் அக்டோபர் 2011இல் உருசியாவின் பிரதமர்  விளாடிமிர் பூட்டின் உலகளவில் அறியச் செய்தார். நவம்பர் 18, 2011இல் பெலருஸ், கசக்கிசுத்தான் மற்றும் உருசியா அரசுத்தலைவர்கள் 2015க்குள் யூரேசியன் ஒன்றியத்தை உருவாக்கிட இலக்கு குறிப்பிட்டு உடன்பாடு  கொண்டனர். இந்த உடன்பாடு ஐரோப்பிய ஆணையத்தினை ஒத்த யூரேசிய ஆணையத்தை நிறுவவும் யூரேசிய பொருளாதாரவெளியை சனவரி 1, 2012 முதல் நிறுவிடவும்  வருங்காலத்தில் ஒருங்கிணைப்பதற்கான திட்டங்களையும் உள்ளடக்கி உள்ளது.
மேற்கோள்கள்
பகுப்பு:பொருளியல் ஒன்றிணைப்பு பகுப்பு:வணிக கூட்டுநாடுகள்
காரி கூட்டம்
கொங்கு வேளாளர் இனத்துக் கூட்டங்களில் காரி கூட்டமும் ஒன்று.
பகுப்பு:தமிழரில் சாதிகள்
கபீர்தாம் மாவட்டம்
கபீர்தாம் மாவட்டம், சத்தீஸ்கர் மாநிலத்தின் மாவட்டங்களில் ஒன்று. இதன் தலைமையகம் கவர்தா என்னும் ஊரில் அமைந்துள்ளது. இம்மாவட்டத்தின் மக்கள் தொகை 8,22,526 ஆகும்.
உட்பிரிவுகள்
4447.05 சதுர கிலோ மீட்டர் பரப்பளவு கொண்ட இந்த மாவட்டம் 3 வருவாய் வட்டங்களையும், 6 நகராட்சிகளும், 4 ஊராட்சி ஒன்றியங்களும் கொண்டது. இந்த மாவட்டத்தில் கவர்தா, பண்டரியா ஆகிய இரு சட்டமன்றத் தொகுதிகள் உள்ளன.
இணைப்புகள்
பகுப்பு:சத்தீஸ்கர் மாவட்டங்கள் பகுப்பு:கவர்தா மாவட்டம்
ஆத்தர் சுரூஸ்புரி
ஆத்தர் சுரூஸ்பதி (Arthur Shrewsbury, பிறப்பு: ஏப்ரல் 11 1856, இறப்பு: ஏப்ரல் 19 1903 ) என்பவர் முன்னாள் இங்கிலாந்து அணியின் துடுப்பாட்டக்காரர் ஆவார். இவர் 23 தேர்வுத் துடுப்பாட்டப் போட்டிகளிலும் 498 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1881 -1893 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
முதல் தரத் துடுப்பாட்டம்
1874 ஆம் அண்டுகளில் நடைபெற்ற பெரும்பாலான போட்டிகளில் இவருக்கு காய்ச்சல் இருந்ததானால் விளையாட இயலவில்லை. 1875 ஆம் ஆண்டில் நாட்டிங்ஹாம்சயரில் நடைபெற்ற டெர்பிசயர் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் இவர் அறிமுகமானார். அந்தத் தொடரில் 313 ஓட்டங்களை 17.38 எனும் சராசரியோடு எடுத்தார். அதில் அதிகபட்சமாக 41 ஓட்டங்களை அதிகபட்சமாக எடுத்தார். 1875 ஆம் ஆண்டில் டிடெண்ட் பிரிட்ஜில் நடைபெற்ற யார்க்சயர் துடுப்பாட்ட அணிக்கு எதிரான போட்டியில் தனது முதல் நூறு ஓட்டங்களை எடுத்தார். அந்தப் போட்டியில் அவர் 118 ஓட்டங்களை எடுத்தார் மேலும் ரிச்சர்டு டஃப்டுடன் இணைந்து 1893 ஓட்டங்களை எடுத்தனர். மே 1877 இல் ஓவலில் ஜெண்டில்மேன் அணிக்கு எதிரான போட்டியில் 119 ஓட்டங்களை எடுத்தார்.அந்தத் தொடரில் 778 ஓட்டங்களை 19.94 எனும் சராசரியோடு எடுத்தார். அதில் நான்கு ஐமதுகளும் அடங்கும்.
சர்வதேசப் போட்டிகள்
1882 ஆம் ஆண்டில் இங்கிலாந்துத் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது. டிசம்பர் 31, இல் மெல்போர்ன் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானர். இந்தப் போட்டியின் முதல் ஆட்டப் பகுதியில் 11 ஓட்டங்கள் எடுத்து எவான்சின்  பந்துவீச்சில் ஆட்டமிழந்தார்.பின் பந்துவீச்சில் 19 ஓவர்களை வீசி மூன்று ஓவர்களை மெய்டனாக வீசினார். இரண்டாவது ஆட்டப் பகுதியில் 16 ஓட்டங்கள் எடுத்து கூப்பரின் பந்துவீச்சில் ஆட்டமிழந்தார். இந்தப் போட்டியில் முடிவு எட்டப்படவில்லை.
1883 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது. ஆகஸ்ட் 31 இல் மான்செஸ்டர் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப்  போட்டியின் முதல் ஆட்டப் பகுதியில் 12 ஓட்டங்கள் எடுத்து கிஃபன் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 12 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப் போட்டி சமனில் முடிந்தது.
முதல் தேர்வுத் துடுப்பாட்டப் போட்டிக்கு முன்பாக இரு முதல்தரத் துடுப்பாட்டப் போட்டிகளில் விஒளையாடியது. முதல் தேர்வுத் துடுப்பாட்டப் போட்டி மெல்போர்ன் துடுப்பாட்ட அரங்கில் நடைபெற்றது. அதற்குப் பிறகு நியூசிலாந்துத் துடுப்பாட்ட அணிக்கு எதிராக ஏழு போட்டிகளில் விளையாடினார். 1884-85 ஆம் ஆண்டுகளில் லில்லி ஒயிட், ஷா மற்றும் சுர்ருஸ்பதி ஆகியோர் ஆத்திரேலியாவிற்கு எதிராக தேர்வுத் துடுப்பாட்டத் தொடர் விளையாடுவதற்கு ஏற்பாடு செய்தனர்.அந்த அணியின் தலைவராக சுரூஸ்பதி தேர்வானார். அடிலெய்டுவில் நடைபெற்ற முதல் போட்டியின் முதல் ஆட்டப் பகுதியில் ஓட்டங்கள் எதுவும் எடுக்கமாலும் இரண்டாவது ஆட்டப் பகுதியில் 26 ஓட்டங்கள் எடுத்து இறுதிவரை ஆட்டமிழக்காமல் அணியின் வெற்றிக்கு உதவினார். இரண்டாவது போட்டியில் முதல் ஆட்டப் பகுதியில் 72 ஓட்டங்களும் இரண்டாவது ஆட்டப் பகுதியில் 2 இறுதிவரை ஆட்டமிழக்காமல் 10 இலக்குகளில் ( ஓட்டம் எடுக்கவில்லை) அணி வெற்று பெற உதவினார். மெல்போனில் நடைபெற்ற ஐந்தாவது போட்டியில் தனது முதல் நூரு ஓட்டங்களை எடுத்தார்.
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1856 பிறப்புகள் பகுப்பு:1903 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
ஜக்க சமுத்திரம் சூத்திர கரகம் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இன்ட்டு தி ஸ்ட்டார்ம்
இன்டு தி ஸ்ட்டார்ம் (Into the Storm) (மரணப்புயல்) 2014ஆம் ஆண்டு வெளியான அமெரிக்க நாட்டு பேரழிவு திரைப்படம் ஆகும். இந்தத் திரைப்படத்தை ஸ்டீவன் குவேல் என்பவர் இயக்க, ரிச்சர்ட் ஆர்மிடேஜ், சாரா வேய்னே கேல்லிஸ், மாட் வால்ஷ், நேத்தன் கிரெஸ் உள்ளிட்ட பலர் நடித்துள்ளார்கள். இந்தத் திரைப்படத்தை ரோட்ஷோ என்டர்டைன்மன்ட் மற்றும் வார்னர் புரோஸ். பிக்சர்ஸ் என்ற நிறுவனங்கள் விநியோகம் செய்கின்றது. இந்தத் திரைப்படம் ஆகஸ்ட் 8, 2014ஆம் ஆண்டு வெளியானது.
கதைச்சுருக்கம்
மனிதர்கள் தங்கள் எதிர்காலத்தை எண்ணி என்னன்வோ செய்கிறார்கள். ஆனால் இயற்கை மனிதனின் வாழ்க்கையை ஒரு சில மணி நேரத்திலேயே தவுடுபொடியாக்கி விடுகிறது என்பதை ஒரு நாளில் நடக்கக்கூடிய கதையாக சொல்லியிருக்கிறார் இயக்குனர் ஸ்டீவன் குவேல்.
படத்தின் பிரமாண்டம்
ஒரே நேரத்தில் பல சூறாவளி தொகுப்பு சுற்றி வளைத்து தாக்குவது, தரையில் இருந்து கண்டெய்னர்கள், கார்கள், விமானங்கள் எல்லாம் சூறாவளி காற்றுக்குள் சிக்கி விண்ணை நோக்கி பறப்பது போன்ற காட்சிகள் பிரமிக்க வைக்கின்றன.
வெளியீடு
இந்தத் திரைப்படம் தமிழ் மொழியில் மரணப்புயல் என்ற பெயரில் மொழிமாற்றம் செய்யப்பட்டு ஆகஸ்ட் 8, 2014ஆம் ஆண்டு வெளியானது.
பின்குறிப்பு
பின்குறிப்பு (postscript) எனப்படுவது, ஒரு கடிதத்தின் முக்கிய பகுதி எழுதப்பட்டபிறகு சேர்க்கப்படுவதாகும். இது ஆங்கிலத்தில் PS அல்லது P. S. என்று சுருக்கி அழைக்கப்படும். தமிழில் பி.கு. என சுருக்கி அழைப்பர். post scriptum எனும் இலத்தீன் வார்த்தைக்கு 'பின்னர் எழுதப்பட்டது' என பொருள். post scriptum எனும் இலத்தீன் வார்த்தையிலிருந்து மருவி வந்தது, postscript எனும் ஆங்கில வார்த்தை.
பின்குறிப்பு என்பது ஒரு வாக்கியமாகவோ, பத்தியாகவோ சில நேரங்களில் பத்திகளாகவோ இருக்கலாம். தமிழ் சிறுகதை இலக்கியத்தில், சில நேரங்களில் எழுத்தாளர்கள் 'பின்குறிப்பினை' நகைச்சுவையாகவும் புதுமையாகவும் பயன்படுத்துவர். பத்திரிகைகளில் எழுதப்படும் கட்டுரைகளிலும் இந்த நடை, புதுமையாக கடைபிடிக்கப்படுகிறது.
மேற்கோள்கள்
பகுப்பு:எழுத்து முறைகள்
காசிரங்கா தேசியப் பூங்கா
காசிரங்கா தேசியப் பூங்கா (Kaziranga National Park :Assamese: কাজিৰঙা ৰাষ্ট্ৰীয় উদ্যান, Kazirônga Rastriyô Uddan, pronounced [kazirɔŋɡa rastrijɔ udːan) அல்லது காசிரங்கா வனவிலங்கு காப்பகம் இயற்கை எழிலும் வளமும் கொட்டிக் கிடக்கும் வடகிழக்கு இந்திய மாநிலங்களில் பெரிய மாநிலமான அஸ்ஸாம் மாநிலத்தின் கோலாகட் மற்றும் நகாவோன் மாவட்டங்களில் அமைந்துள்ள தேசியப் பூங்காவாகும். சுமார் நானூறு சதுர கிலோமீட்டர் பரப்பளவிற்கு விரிந்திருக்கும் காசிரங்கா வனவிலங்கு சரணாலயம் இந்தியச் சுற்றுலாத் தலங்களில் ஒன்றாகும். உலகிலேயே இந்தியாவின் பெருமைக்குரிய அரியவகை ஒற்றைக் கொம்புக் காண்டாமிருகங்கள் வசிக்கும் காசிரங்கா காடுகள், அஸ்ஸாமின் சுற்றுலாச் சிறப்புகளில் முன்னிலை வகிப்பவை. அசாம் மாநிலத்தில் பிரம்மபுத்ரா நதிப் படுகையில் இது அமைந்துள்ளது. உலகின் ஒற்றைக்கொம்பு காண்டாமிருகங்களில் மூன்றில் இரண்டு பங்கு இங்குள்ளன. இவை தவிர யானைகள், காட்டெருமைகள், மான்கள் மற்றும் அரியவகைப் பறவையினங்களையும் காசிரங்காவில் காணமுடியும்.
வரலாறு
thumb|left|[[மேரி கேர்சன், கெட்லெசுட்டனின் பரனசு கேர்சன்|மேரி விக்டோரியா லெயிட்டர் கேர்சன், கெட்லெசுட்டனின் பரனசு கேர்சன், இப்பகுதிக் காண்டாமிருகங்களைப் பாதுகாப்பதற்கான இயக்கத்தைத் தொடங்கியவர்]] பிரித்தானிய இந்தியாவின் ஆளுநராக இருந்த கர்சன் பிரபுவின் மனைவி மேரி விக்டோரியா 1904ஆம் ஆண்டில் தற்போதைய காசிரங்கா பகுதிக்கு வந்தார். அரியவகை விலங்குகளைப் பார்த்து வியந்த அவர், தனது கணவர் கர்சன் பிரபுவிடம் அந்த அரியவகை விலங்குகளைப் பாதுகாக்க உடனடியாக நடவடிக்கை மேற்கொள்ள வேண்டுமெனக் கேட்டுக்கொண்டார். அதனைத் தொடர்ந்து 1905ஆம் ஆண்டில் காசிரங்கா காட்டுப்பகுதி பாதுகாக்கப்பட்ட வனப்பகுதியாக அறிவிக்கப்பட்டது. On 1 June 1905, the Kaziranga Proposed Reserve Forest was created with an area of 232 km2. சுமார் 430சதுர கி.மீ பரப்பளவு கொண்ட இந்த காட்டுப்பகுதி 1974ஆம் ஆண்டில் தேசியப் பூங்காவாக மாற்றப்பட்டது. 1985ஆம் ஆண்டில் இதனை உலக பண்பாட்டுச் சின்னமாக யுனெஸ்கோ அங்கீகாரம் செய்தது. 2005ஆம் ஆண்டில் நடந்த காசிரங்கா தேசியப்பூங்காவின் நூற்றாண்டு விழாவில் கர்சன் பிரபுவின் குடும்பத்தினர் அழைக்கப்பட்டு சிறப்பிக்கப்பட்டனர்.
தங்கும் விடுதிகள்
உலகளாவிய இயற்கை ஆர்வலர்களைக் கவரும் சுற்றுலாத்தலம் என்பதால் பல்வேறு தரங்களில் நிறைய தங்கும் விடுதிகள் இருக்கின்றன. சுற்றுலாக் காலத்தில் அறுநூறு முதல் ஆயிரத்து ஐந்நூறு வரை வாங்கிக் கொண்டு காட்டேஜ் என்கிற பெயரில் வெறும் கட்டில் மெத்தை போர்வையும் இணைந்த குளியலறையும் மட்டும் கொண்ட அறையை வாடகைக்கு விடுகிறார்கள். பொதுவாக அறைகளில் சுழல்விசிறியோ தொலைக்காட்சியோ இருப்பதில்லை.
உலக பாரம்பரிய சின்னம்
1985ஆம் ஆண்டு இந்த பூங்கா உலக பாரம்பரிய சின்னமாக அறிவிக்கப்பட்டது.
உரியகாலம்
அக்டோபர் மாதம் முதல் மார்ச் மாதம் வரையில் காண்டாமிருகங்கள் அடர்ந்த உள்வனங்களில் இருந்து ஓரளவு வெளிப்பக்கமாக வரும். அந்தச் சமயத்தில் தான் சுற்றுலாவும் சூடுபிடிக்கிறது. அதோடு மழைக்காலமும் இங்கே அந்தச் சமயத்தில் முடிந்து விடுவதால், வனத்தினுள் போவதற்கான பாதைகள் சேறு சகதி என்று வழுக்கல் இல்லாமல் இருக்கும்.
வெளி இணைப்புகள்
பகுப்பு:இந்திய வனவிலங்கு பாதுகாப்பு வலயங்கள் பகுப்பு:இந்தியாவில் உள்ள உலக பாரம்பரியக் களங்கள் பகுப்பு:அசாமின் புவியியல் பகுப்பு:இந்தியாவிலுள்ள புலிகள் காப்பகங்கள்
முனுகப்பட்டு மன்னார்சாமி சமேத பச்சையம்மன் கோயில்
முனுகப்பட்டு மன்னார்சாமி சமேத பச்சையம்மன் கோயில் தமிழ்நாட்டில் திருவண்ணாமலை மாவட்டம், முனுகப்பட்டு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் ஜமதக்னி முனிவரின் கால் பட்ட இடம். இக்கோவிலில் பில்லி, சூனியம், ஏவல் போன்ற வேலைகள் பலிக்காது. கிராமத்தின் நடுவில் உள்ளதால் சான்று கிடைப்பது அரிது. இக்கோவிலின் மண்ணை எடுத்து பல பச்சையம்மன் கோவில்கள் பிரதிஷ்டை செய்திருக்கிறார்கள். மிக பழமையான குலதெய்வ வழிபாடு உடைய கோவில். அம்மனுக்கு காவலாக இருக்கும் வாமுனி செம்முனியார் தன்னை வணங்கும் அனைவருக்கும் காவலாக இருக்கிறார்.
கோயில் அமைப்பு
இக்கோயிலில் பச்சையம்மன் அம்மன், மன்னார்சாமி சன்னதிகளும், மன்னார்சாமி. நவகிரகம். உபசன்னதியும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. ஆடி மாதம் முக்கிய திருவிழா நடைபெறுகிறது.
ஞாயிற்று கிழமை ,மற்றும் திங்கள் கிழமை காலை முதல் இரவு 7  மணிவரை ஆலயம் திறந்து இருக்கும்.
மற்ற நாட்களில் பிற்பகல் 1 மணி முதல் 4 மணி வரை மூடப்பட்டு இருக்கும்.
மேற்கோள்கள்
பகுப்பு:திருவண்ணாமலை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கைலாசபுரம் அருந்ததி வடிவாலம்மன் கோயில்
கைலாசபுரம் அருந்ததி வடிவாலம்மன் கோயில் தமிழ்நாட்டில் தூத்துக்குடி மாவட்டம், கைலாசபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அருந்துகில் வடிவாலம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் கொடைவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்